18/01/2011 | Administración LocalMunicipal
Santiago de Compostela
Persoal
Bases para a provisión do posto de traballo de adxunto á xefatura do servizo de extinción de incendios do Concello de Santiago de Compostela

ANUNCIO Aprobación das bases para a provisión, polo sistema de libre designación, do posto de traballo de adxunto á xefatura do servizo municipal de extinción de incendios do Concello de Santiago de Compostela. A xunta de goberno local, na sesión ordinaria que tivo lugar o día 7 de decembro de 2010, aprobou as seguintes bases específicas da convocatoria para a provisión, polo sistema de libre designación, do posto de traballo de adxunto á xefatura do servizo municipal de extinción de incendios do Concello de Santiago de Compostela: 1.–Obxecto. É obxecto das presentes bases a provisión do posto vacante de adxunto á xefatura do servizo de extinción de incendios, mediante o procedemento de libre designación previsto no artigo 20.1 da Lei 30/1984, do 02 de agosto, de medidas para a reforma da función pública –transitoriamente vixente ao abeiro do disposto na disposición final cuarta da Lei 7/2007, de 12 de abril, do Estatuto Básico do Empregado Público–. As características do posto de traballo obxecto de provisión aparecen na relación de postos de traballo vixente, aprobada pola Xunta de Goberno Local en sesión de 9 de novembro de 2010 co seguinte detalle: 2.–Requisitos dos aspirantes.2.1. Poderá participar neste procedemento de provisión de posto de traballo por libre designación o persoal funcionario de carreira do Concello de Santiago de Compostela que cumpra os seguintes requisitos, na data de finalización do prazo para a presentación de instancias: 1. Pertencer á Escala de Administración Especial, subescala servizos especiais, clase servizo de extinción de incendios, categoría sarxento (subgrupo de clasificación C1 ou equivalente). 2. Ter transcorridos máis de dous anos dende a obtención do último posto de traballo con carácter definitivo.3. Estar en calquera situación administrativa, agás os suspendidos en firme.2.2. O persoal funcionario que ocupe un posto de traballo en comisión de servizos e que cumpra os requisitos sinalados poderá participar neste proceso. No caso de non participar ou non acadar o posto desempeñado en comisión de servizos na presente convocatoria, volverá ao seu posto de orixe.3.–Solicitudes.3.1 As solicitudes para tomar parte neste proceso dirixiranse ao Sr. alcalde-presidente do Concello de Santiago de Compostela, e deberán ir acompañadas dun “curriculum vitae” no que se xustifique, mediante certificación ou copia compulsada, os méritos que se aleguen que, entre outros, deberán ser: ● Experiencia na Administración Pública en materia de prevención e extinción de incendios. ● Coñecementos na Administración local e formación impartida ou recibida en materia de prevención e extinción de incendios. ● Capacidade organizativa e de xestión de persoal. ● Capacidade para o traballo en equipo.3.2. Deberán presentarse no prazo de 15 días hábiles a partir do seguinte ao da publicación da convocatoria no Diario Oficial de Galicia. Os actos derivados deste proceso publicaranse no taboleiro de edictos do Concello de Santiago de Compostela.3.3. As solicitudes poderán presentarse no Rexistro Xeral do Concello de Santiago de Compostela e nos seus Rexistros Auxiliares de Fontiñas e O Ensanche. Tamén poderán presentarse nos lugares e formas establecidos no artigo 38 da Lei 30/1992, do 26 de novembro. No suposto de presentación en oficina de Correos, deberá realizarse en sobre aberto para que a solicitude sexa datada e selada polo empregado de Correos antes de ser certificada.4.–Admisión de aspirantes.4.1. Rematado o prazo de presentación de solicitudes, o/a concelleiro/a-delegado/a de persoal ditará resolución aprobando a lista provisional de admitidos e excluídos. Esta resolución, que será publicada no taboleiro de edictos da Corporación, conterá a relación nominal dos excluídos con indicación das causas de non admisión.4.2. Os aspirantes excluídos expresamente, e os que non figuren na relación de admitidos nin na de excluídos, disporán dun prazo único e improrrogable de dez días hábiles, contados a partir do seguinte ao da publicación no taboleiro de edictos, para emendar o defecto que motivou a súa exclusión ou a non inclusión expresa. Quen dentro do prazo sinalado non emende os defectos xustificando o seu dereito a ser admitido, será excluído do proceso selectivo con carácter definitivo. Pola súa parte, os aspirantes que detectaran erros na consignación dos seus datos persoais poderán manifestalo no prazo sinalado.4.3. Rematado o prazo de emenda de defectos das solicitudes, publicarase no taboleiro de edictos da Corporación resolución declarando aprobada a relación definitiva de aspirantes admitidos e excluídos.5.–Órgano de selección. Corresponderá á Xunta de Goberno Local, ao abeiro do disposto no artigo 127.1. h da Lei 7/1985, do 02 de abril, reguladora das bases de réxime local, e a proposta conxunta das concellarías de persoal e seguridade cidadá, o nomeamento do aspirante seleccionado para a provisión do posto de adxunto á xefatura do servizo de extinción de incendios. O nomeamento, que deberá efectuarse no prazo dun mes contado dende a finalización da presentación de solicitudes, e que poderá prorrogarse excepcionalmente ata un mes máis, fundamentarase na apreciación discrecional da idoneidade do candidato escollido, en relación cos requisitos, características, funcións e responsabilidades do posto de traballo, e na competencia para proceder a aquel. A resolución da convocatoria farase pública no Diario Oficial de Galicia, podendo declararse deserta se ningún dos candidatos acada o nivel suficiente para o posto.6.–Toma de posesión. A toma de posesión do posto adxudicado deberá efectuarse no prazo de tres días hábiles a contar dende o día seguinte ao de cesamento ou do cambio de situación administrativa que en cada caso corresponda, que deberá efectuarse dentro dos tres días hábiles seguintes á publicación da resolución definitiva do proceso no Diario Oficial de Galicia. O cómputo dos prazos posesorios iniciarase cando finalice os permisos ou licenzas que fosen concedidos aos interesados.7.–Impugnación. A convocatoria e as súas bases específicas, así como cantos actos administrativos delas se deriven, poderán ser impugnadas polos interesados nos casos e na forma previstos na Lei 30/1992, de 26 de novembro, de réxime xurídico das administracións públicas e do procedemento administrativo común. O que se publica para xeral coñecemento. Santiago de Compostela, 20 de decembro de 2010. A concelleira-delegada de Persoal, (P. D. Xunta Goberno Local 25-06-2007) Rosa M. Fernández Somoza